CELEX: C2006/261/05
Language: et
Date: 2006-10-28 00:00:00
Title: Kohtuasi C-484/04: Euroopa Kohtu (kolmas koda) 7. septembri 2006.  aasta otsus — Euroopa Ühenduste Komisjon versus Suurbritannia ja Põhja-Iiri Ühendkuningriik (Liikmesriigi kohustuste rikkumine — Sotsiaalpoliitika — Töötajate ohutuse ja tervise kaitse — Direktiiv 93/104/EÜ — Tööaja korraldus — Artikli 17 lõige 1 — Erand — Artiklid 3 ja 5 — Õigus minimaalsele igapäevasele ja iganädalasele puhkeajale)

28.10.2006   
            
            
               ET
            
            
               Euroopa Liidu Teataja
            
            
               C 261/3
            
         Euroopa Kohtu (kolmas koda) 7. septembri 2006. aasta otsus — Euroopa Ühenduste Komisjon versus Suurbritannia ja Põhja-Iiri Ühendkuningriik
   (Kohtuasi C-484/04) (1)
   
   (Liikmesriigi kohustuste rikkumine - Sotsiaalpoliitika - Töötajate ohutuse ja tervise kaitse - Direktiiv 93/104/EÜ - Tööaja korraldus - Artikli 17 lõige 1 - Erand - Artiklid 3 ja 5 - Õigus minimaalsele igapäevasele ja iganädalasele puhkeajale)
   (2006/C 261/05)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: G. Rozet ja N. Yerrell)
   
      Kostjad: Suurbritannia ja PõhjaIiri Ühendkuningriik (esindajad: M. Bethell, E. O'Neill ja Barrister K. Smith)
   Kohtuasja ese
   Liikmesriigi kohustuste rikkumine — Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte (EÜT L 307, lk 18; ELT eriväljaanne 05/ 02, lk 197), artikli 17 lõike 1 rikkumine — Erandi ulatus — Puhkeaegu reguleerivate sätete rakendamine
   Resolutiivosa
   
               1.
            
            
               Kuna Suurbritannia ja Põhja-Iiri Ühendkuningriik kohaldas töötajatele, kelle tööaega osaliselt ei mõõdeta või ei määrata eelnevalt kindlaks või selle määravad töötajad ise, nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte, muudetud Euroopa Parlamendi ja nõukogu 22. juuni 2000. aasta direktiiviga 2000/34/EÜ, artikli 17 lõikes 1 ette nähtud erandit ning jättis võtmata kohased meetmed töötajate igapäevase ja iganädalase puhkeaja õiguse tagamiseks, siis on Suurbritannia ja Põhja-Iiri Ühendkuningriik rikkunud selle direktiivi artikli 17 lõigetest 1, 3 ja 5 tulenevaid kohustusi.
            
         
               2.
            
            
               Mõista kohtukulud välja Suurbritannia ja Põhja-Iiri Ühendkuningriigilt.
            
         
      (1)  ELT C 31, 5.2.2005.